   ڪراچي (ويب ڊيسڪ) پاڪستاني ڊرامن جي ڄاتل سڃاتل اداڪارا يمنيٰ زيدي چيو آهي ته مان مختلف آڊيشنز ۾ ناڪام ٿيس پر ڪڏهن همت نه هاري. بهترين اداڪاريءَ سان مداحن جي دلين ۾ گهر ڪري ويندڙ من موهڻي اداڪارا يمنيٰ زيدي شوبز انڊسٽريءَ ۾ پنهنجي انٽريءَ جي حوالي سان ٻڌايو. اداڪارا سوشل ميڊيا تي جاري ڪيل ويڊيو ۾ پلي ڪارڊز ذريعي ٻڌايو ته ننڍپڻ ۾ مون ۾ اعتماد جي کوٽ هئي پر مان خواب به ڏسندي هيس. هن ٻڌايو ته مون کي سدائين ٽي وي تي اداڪاريءَ جي خواهش هئي، جنهن لاءِ مختلف آڊيشنز ڏنا، جن ۾ ناڪامي ٿي پر مان همت نه هاري ۽ اڄ انڊسٽري ۾ سٺو ڪم ڪري رهي آهيان. يمنيٰ زيدي جو چوڻ هو ته ڪڏهن به خواب ڏسڻ بند نه ڪيو، ڇو ته اهي ڪاميابي جو سڀ کان پهريون قدم هوندا آهن.